{{ingen kilder|dato=juni 2011}}
'''Den etiopiske kalender''' ([[amharisk]] የኢትዮጵያ ዘመን አቆጣጠር ''{{Unicode|ye'Ītyōṗṗyā zemen āḳoṭaṭer}}'') er den vigtigste af de [[kalender]]e, som bruges i [[Etiopien]]. Den består af 12 måneder à 30 dage samt 1 ekstra kort måned kaldet "ppagume" på blot 5 dage, dog 6 dage ved [[skudår]]. Den etiopiske kalender har i lighed med den [[juliansk kalender|julianske kalender]] [[skudår]] hvert fjerde år uden undtagelse. Den er baseret på [[koptisk kalender|den koptiske kalender]], som er baseret på den oldgamle [[egyptiske kalender]], dog med et andet udgangspunkt og derfor et anderledes årstal. Nytårsdag ("d. 1. meskerem") falder normalt på den [[gregoriansk kalender|gregorianske kalenders]] 11. september (12. september lige efter skudår), og fra denne dato er etiopiernes årstal 7 år bagude i forhold til det gregorianske, hvilket bliver til 8 år bagude, fra det gregorianske nytår finder sted d. 1. januar og indtil det næste etiopiske nytår. Eftersom den etiopiske kalender også tager udgangspunkt i året for Kristi fødsel, stammer denne forskel fra en revidering af [[Jesus]]' fødselsår, der blev vedtaget i [[Konstantinopel]] og udbredt til hele det kristne Europa i [[600-tallet]], mens etiopierne fastholdt deres årstal.
Filosofi Videnskab Naturvidenskab